ფერმა პროვანსში
ფერმა პროვანსში ან ფერმაში შესასვლელი ჭიშკარი თივის ძნებით — ნიდერლანდელი პოსტიმპრესიონისტი მხატვრის, ვინსენტ ვან გოგის ნახატი. შესრულებული 1888 წელს არლში, პროვანსში, ზეთის საღებავებით ტილოზე. ვინსენტი ნაწილობრივ შთაგონებული იქნა მხატვარ ადოლფ მონტიცელისგან. ვან გოგმა პროვანსში ტილოების მთელი რიგი შექმნა, რომლებშიც აშკარად ჩანს მხატვრის განახლებული სტილი და მიდგომა, ის იყენებს რამდენიმე ახალ ფერს, რომელიც აქამედ მის ნამუშევრებში არ გვხვდება. ახალი ფერების კონტრასტი ამ და სხვა ტილოებში დაძაბულობის შეგრძნებას იწვევს. ფერმა პროვანსში ეკუთვნის ვაშინგტონის ხელოვნების ეროვნულ გალერეას.